**Referat fra møte i FAU 15.06.15 kl. 19.00-21.30 på MUS**

Til stede: Anne D. Andreassen, Per Arne Traa, Vibeke Samuelsen, Tonje Kjærgård og rektor Hilde B. Hugaas.

Roger Myhr, Liv Fløysand og Vibeke Y.K. Dahl meldte frafall.

1) Evaluering av skoleballet: Elevene oppførte seg eksemplarisk. Alt praktisk fungerte flott. De fleste vakter kom til rett tid, Vibeke hadde ordnet med reservevakter. Det var altfor mye mat. Det var for lite drikke begre og brus, men vi hadde tatt med ekstra plastbegre.

2) Klasseturer i foreldreregi- kan vi sette noen rammer for turene? Elevene får ikke fri til å reise på tur før alle eksamener er gjennomført, både muntlige og skriftlige. De kan få innvilget inntil to dager permisjon. Da må turene tas i forbindelse med en helg, eller velge kortere turer. Det henstilles til at kostnadene holdes på et lavest mulig nivå, og at inkludering av alle er viktig. Dersom noen elever har brukt 10 dager med skjult fravær, vil de få fravær for de skoledagene de er vekke i forbindelse med klasseturen. Rektor og FAU leder vil gjennomgå dette på felles foreldremøte i begynnelsen av september.

3) Elevene sin mobilbruk. Lærere og elever er filmet og bildene er publisert i sosiale media. FAU er enig med rektor om at det skal være nulltoleranse for mobilbruk på skolen. Mobilen skal være av(evt. lydløs) og ligge i sekken hele skoledagen. Håndhevelse og lojalitet blant alle lærerne ifht. felles regler på skolen.

4) Frukt har vært spandert på av skolen dette året etter at det ble tatt vekk fra statlig hold. Det er mye frukt som blir kastet. Skolen har ikke lenger rammer til dette. Det ble bestemt at skolen skulle prøve å få til en ordning der det ble solgt frukt i kantinen om morgenen, hele frukter og oppskjært frukt i begre som elevene kunne kjøpe for kr. 5,-. FAU foreslår at det installeres vanntappekran i kantinen for påfylling av vannflasker. FAU ber rektor undersøke med kommunen om midler og elevene om dette er ønskedlig.

5) Trivselslederne trenger påfyll av materiell. FAU er imponert over det gode arbeidet som blir gjort ifm Trivselederordningen og ønsker å gi økonomisk støtte til dette viktige arbeidet. FAU bevilger 7000 kroner til å kjøpe nytt materiell. Da står det 10.000 kr. på kontoen som det må være på kontoen ved skoleslutt hvert år.

6) Valgordningen til FAU. Ny valgordning fra høsten 2015. På foreldremøte om høsten velges det i hver klasse: to foreldrekontakter, en FAU representant og en vararepresentant til FAU. I 8. klasse velges FAU representantene for to år, og i 10. klasse for et år. FAU representantene for 9A og 9B (skoleåret 2015/2016) går automatisk inn i FAU for neste skoleår. Begge representantene ble valgt for to år i begynnelsen av skoleåret 2014/2015

7) Rektor sin rolle i FAU. Rektor er med på første møte om høsten(september), et møte på nyåret(januar) og et møte før skoleslutt(mai/juni). Rektor trenger ikke være med på planleggingsmøter.

8) Annet. Utbygging av MUS. Det må jobbes med dette på alle nivå. Visma. Skolen åpner for bruk av det. Orden, atferd og fravær vil bli tilgjengelig på Visma for foreldre.

Det blir felles foreldremøte og klasseforeldremøte første uken i september.

Referent: Anne D. Andreassen

Frekhaug 17.06.2015